У гэтым жа выданні мы змяшчаем і жорсткія рамансы – творы, якія традыцыйна не адносіцца да ўласна пазаабрадавых песень, але багата ілюструюць пазаабрадавую сферу жыцця беларуса. Агульнавядома, што жорскія рамансы абавязаны сваім ўзнікненнем гарадской мяшчанскай культуры, аднак іх стабільная фіксацыя студэнтамі ў асяроддзі вясковага насельніцтва паўсюдна па Беларусі сведчыць аб папулярнасці гэтага жанру, яго пранікненні ў традыцыйную культуру вёскі. На нашу думку, уяўленне аб функцыянаванні пазаабрадавай лірыкі без гэтага складніку будзе няпоўным.